OpenLLM-France/wikimedia huggingface dataset:
# Feixans de la Garga

Els Feixans de la Garga, en alguns mapes simplement los Feixans i els Feixancs, és un conjunt de feixans del terme municipal d'Abella de la Conca, a la comarca del Pallars Jussà.
Està situat al nord-est d'Abella de la Conca, en el costat de ponent de la vall del barranc de la Vall, davant de la Cantonera de les Guineus. Constitueix un dels contraforts meridionals de la Serra de Carreu, al sud-est de Casa Montsor.
La seva continuïtat cap a llevant està formada pels Feixancs.
Comprèn la parcel·la 206, 210 a 212 i 219 a 220 del polígon 4 d'Abella de la Conca; consta de 42,3986 hectàrees amb pastures i zones de bosquina i de matolls. En el registre del Cadastre està inscrit com a Feixans Garga.

## Etimologia

En aquest cas, el terme genèric Feixà, en la forma del plural feixans, ha esdevingut topònim específic. Es tracta, així doncs, d'un topònim romànic modern, de caràcter descriptiu.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 6 novembre 2011].

## Enllaços externs

* Los Feixans en el seu entorn, a l'Institut Cartogràfic de Catalunya
# Lycodon

Lycodon és un gènere de serps de la família Colubridae. Es distribueixen per Àsia i Austràlia.

## Taxonomia

El gènere Lycodon inclous 61 espècies:
* Lycodon albofuscus (DUMÉRIL, BIBRON & DUMÉRIL, 1854)
* Lycodon alcalai OTA & ROSS, 1994
* Lycodon anamallensis GÜNTHER, 1864
* Lycodon aulicus (LINNAEUS, 1758)
* Lycodon banksi LUU, BONKOWSKI, NGUYEN, LE, CALAME & ZIEGLER, 2018
* Lycodon bibonius OTA & ROSS, 1994
* Lycodon butleri BOULENGER, 1900
* Lycodon capucinus (BOIE, 1827)
* Lycodon cardamomensis DALTRY & WÜSTER, 2002
* Lycodon carinatus (KUHL, 1820)
* Lycodon cavernicolus GRISMER, QUAH, ANUAR M.S., MuiN, WOOD & NOR, 2014
* Lycodon chrysoprateros OTA & ROSS, 1994
* Lycodon davidi VOGEL, NGUYEN, KINGSADA & ZIEGLER, 2012
* Lycodon davisonii (BLANFORD, 1878)
* Lycodon dumerilii (BOULENGER, 1893)
* Lycodon effraenis CANTOR, 1847
* Lycodon fasciatus (ANDERSON, 1879)
* Lycodon fausti GAULKE, 2002
* Lycodon ferroni LANZA, 1999
* Lycodon flavicollis MUKHERJEE & BHUPATHY, 2007
* Lycodon flavomaculatus WALL, 1907
* Lycodon flavozonatus (POPE, 1928)
* Lycodon futsingensis (POPE, 1928)
* Lycodon gammiei (BLANFORD, 1878)
* Lycodon gibsonae VOGEL & DAVID, 2019
* Lycodon gongshan VOGEL & LUO, 2011
* Lycodon gracilis (GÜNTHER, 1864)
* Lycodon hypsirhinoides (THEOBALD, 1868)
* Lycodon jara (SHAW, 1802)
* Lycodon kundui SMITH, 1943
* Lycodon laoensis GÜNTHER, 1864
* Lycodon liuchengchaoi ZHANG, JIANG, VOGEL & RAO, 2011
* Lycodon mackinnoni WALL, 1906
* Lycodon meridionalis (BOURRET, 1935)
* Lycodon muelleri DUMÉRIL, BIBRON & DUMÉRIL, 1854
* Lycodon multifasciatus (MAKI, 1931)
* Lycodon multizonatus (ZHAO & JIANG, 1981)
* Lycodon namdongensis LUU, ZIEGLER, HA, LE & HOANG, 2019
* Lycodon nympha (DAUDIN, 1803)
* Lycodon ophiophagus VOGEL, DAVID, PAUWELS, SUMONTHA, NORVAL, HENDRIX, VU & ZIEGLER, 2009
* Lycodon orientalis (HILGENDORF, 1880)
* Lycodon paucifasciatus RENDAHL in SMITH, 1943
* Lycodon philippinus GRIFFIN, 1909
* Lycodon rosozonatus (HU & ZHAO, 1972)
* Lycodon rufozonatus CANTOR, 1842
* Lycodon ruhstrati (FISCHER, 1886)
* Lycodon semicarinatus (COPE, 1860)
* Lycodon septentrionalis (GÜNTHER, 1875)
* Lycodon sidiki WOSTL, HAMIDY, KURNIAWAN & SMITH, 2017
* Lycodon solivagus OTA & ROSS, 1994
* Lycodon stormi BOETTGER, 1892
* Lycodon striatus (SHAW, 1802)
* Lycodon subannulatus (DUMÉRIL, BIBRON & DUMÉRIL, 1854)
* Lycodon subcinctus BOIE, 1827
* Lycodon synaptor VOGEL & DAVID, 2010
* Lycodon tessellatus JAN, 1863
* Lycodon tiwarii BISWAS & SANYAL, 1965
* Lycodon travancoricus (BEDDOME, 1870)
* Lycodon tristrigatus GÜNTHER, 1858
* Lycodon zawi SLOWINSKI, PAWAR, WIN, THIN, GYI, OO & TUN, 2001
* Lycodon zoosvictoriae NEANG, HARTMANN, HUN, SOUTER & FUREY, 2014

## Referències

* ↑ Reptile Database
# Giga (dansa)

La giga és una dansa animada barroca procedent del jig o jigg del Regne Unit que en general apareix al final de la suite. El terme també es refereix a qualsevol ball, en principi una contradansa per a un grup de parelles, amb una tonada de giga. En el teatre anglès primerenc, les obres acostumaven a acabar ballant una giga.
Cronològicament, fou l'últim ball en ser inclòs com una de les danses bàsiques de la suite barroca. Normalment s'interpreta al final, després de la sarabanda, però a vegades entre aquestes danses s'hi insereixen algunes danses opcionals com ara el minuet, la gavota, la bourrée o el passepied. Si no és la darrera, aleshores sol precedir la xacona o el ball de cercavila.
En aquesta dansa, al segle xvi, un o dos solistes realitzen passos i salts petits, ràpids i complexos. A Anglaterra estava relacionada amb els balls amb esclops i eren habituals al teatre. Al segle xvii va ser incorporada a França a la cort de Lluís XIV, transformada en un ball de parelles més lent, com a belle danse ballada pels nobles de la cort en alguns actes socials. Diversos compositors de cort en van escriure.

## Música

Una giga és generalment en compàs ternari, normalment en 3/8, però també pot estar escrita en un dels seus derivats compostos, com el 6/8, 6/4 o fins i tot 12/16, encara que hi ha algunes gigues escrites en altres compassos (per exemple, la giga de la Suite francesa número 1 de Bach, BWV 812, que està escrita en 4/4). Sovint s'accentua el tercer temps del compàs, fent de la giga un animat ball popular. Moltes gigues estan escrites amb una textura contrapuntística.
Johann Sebastian Bach i Georg Friedrich Händel són dos dels compositors destacats del barroc que han compost gigues, habitualment dins de la suite.

## Vegeu també

* Slide
# Serhíi Txerniavski

Serhíi Volodímirovitx Txerniavski (en ucraïnès Сергій Володимирович Чернявський; 2 d'abril de 1976) va ser un ciclista ucraïnès, que es va especialitzar en el ciclisme en pista.
Del seu palmarès destaca la medalla de plata als Jocs de Sydney en persecució per equips, i un Campionat del món en la mateixa disciplina.

## Palmarès

* 2000
** Medalla de bronze als Jocs Olímpics de Sydney en Persecució per equips (amb Serhíi Matvèiev, Oleksandr Simonenko i Oleksandr Fèdenko)
* 2001
** Campió del món en Persecució per equips (amb Lyubomyr Polatayko, Oleksandr Simonenko i Oleksandr Fèdenko)

### Resultats a la Copa del Món

* 1997
** 1r a Fiorenzuola d'Arda, en Persecució per equips
* 1999
** 1r a Fiorenzuola d'Arda, en Persecució per equips

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Waleed Al-Jasem Al-Mubarak

Waleed Al-Jasem Al-Mubarak (àrab: وليد الجاسم) (Kuwait, 18 de novembre de 1959) és un exfutbolista kuwaitià de la dècada de 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Kuwait SC.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ «FIFA profile». Arxivat de l'original el 2014-12-09. [Consulta: 26 maig 2021].
* ↑ Waleed Al-Jasem Al-Mubarak a National-Football-Teams.com (anglès)
# Waterpolo al Campionat del Món de natació de 2011

La competició de waterpolo al Campionat del Món de natació de 2011 es realitzà al Shanghai Oriental Sports Center de la ciutat de Xangai (República Popular de la Xina) entre els dies 17 i 30 de juliol de 2011.

## Resum de medalles

| Event | Or | Plata | Bronze |
| competició masculina | ItàliaStefano Tempesti Amaurys Perez Niccolo Gitto Pietro Figlioli Alex Giorgetti Maurizio Felugo Niccolo Figari Valentino Gallo Christian Presciutti Deni Fiorentini Matteo Aicardi Amaldo Deserti Giacomo Pastorino | SèrbiaSlobodan Soro Marko Avramović Živko Gocić Vanja Udovičić Miloš Ćuk Duško Pijetlović Slobodan Nikić Milan Aleksić Nikola Rađen Filip Filipović Andrija Prlainović Stefan Mitrović Gojko Pijetlović | CroàciaJosip Pavić Damir Burić Miho Bošković Nikša Dobud Maro Joković Petar Muslim Frano Karač Andro Bušlje Sandro Sukno Samir Barač Fran Paskvalin Paulo Obradović Ivan Buljubašić |
| competició femenina | GrèciaEleni Kouvdou Christina Tsoukala Antiopi Melidoni Ilektra Maria Psouni Kyriaki Liosi Alkisti Avramidou Alexandra Asimaki Antigoni Roumpesi Angeliki Gerolymou Triantafyllia Manolioudaki Stavroula Antonakou Georgia Lara Eleni Goula | R.P. de la XinaYang Jun Teng Fei Liu Ping Sun Yujun He Jin Sun Yating Song Donglun Chen Yuan Wang Yi Ma Huanhuan Sun Huizi Zhang Lei Wang Ying | RússiaMaria Kovtunovskaya Nadezhda Fedotova Ekaterina Prokofyeva Sofia Konukh Alexandra Antonova Natalia Ryzhova-Alenicheva Ekaterina Lisunova Evgenia Soboleva Ekaterina Tankeeva Olga Belyaeva Evgenia Ivanova Yulia Gaufler Anna Karnaukh |

## Medaller

| Posició | País | Or | Plata | Bronze | Total |
| 1 | Grècia | 1 | 0 | 0 | 1 |
| 1 | Itàlia | 1 | 0 | 0 | 1 |
| 2 | Sèrbia | 0 | 1 | 0 | 1 |
| 2 | R.P. de la Xina | 0 | 1 | 0 | 1 |
| 3 | Croàcia | 0 | 0 | 1 | 1 |
| 3 | Rússia | 0 | 0 | 1 | 1 |
| Total | Total | 2 | 2 | 2 | 6 |

## Referències

* ↑ «Italy men's team roster». Sport Result.com. Arxivat de l'original el 20 d’agost 2012. [Consulta: 30 juliol 2011].
* ↑ «Serbia men's team roster». Sport Result.com. Arxivat de l'original el 20 d’agost 2012. [Consulta: 30 juliol 2011].
* ↑ «Croatia men's team roster». Sport Result.com. Arxivat de l'original el 20 d’agost 2012. [Consulta: 30 juliol 2011].
* ↑ «Greece women's team roster». Sport Result.com. Arxivat de l'original el 14 d’agost 2012. [Consulta: 30 juliol 2011].
* ↑ «China women's team roster». Sport Result.com. Arxivat de l'original el 14 d’agost 2012. [Consulta: 30 juliol 2011].
* ↑ «Russia women's team roster». Sport Result.com. Arxivat de l'original el 20 d’agost 2012. [Consulta: 30 juliol 2011].
# Ford Contour

El Ford Contour va ser una variant modificada pel mercat de Nord-amèrica del Ford Mondeo, per Ford Motor Company els anys 1995-2000 com a substitut del Ford Tempo i fabricat a les plantes de Kansas City, Missouri i Hermosillo, Sonora, Mèxic. Igual que el Mondeo o el Mercury Mystique, usa la plataforma CDW27 de Ford. El nom de "Contour" es va elegir perquè Ford va creure que la gent associava "Mondeo" amb "Rodeo".

## Dades tècniques

* Mides del Contour
** Batalla (Wheelbase): 2,705 m (106.5 in)
** Llargada (Length): 4,706 m (185.3 in); 4,671 m (183.9 in, versió SVT)
** Amplada (Width): 1,755 m (69.1 in)
** Alçada (Height): 1,381 m (54.4 in); 1,384 m (54.5 in, versió SVT)
Com a substitut del Ford Tempo, cobria l'espai entre el Ford Escort i el Ford Taurus. Comparativament el Contour era més llarg que el Tempo i només es va comercialitzar la versió sedan. Inicialment van oferir-se 3 paquets d'equipament: GL (base), LX (luxòs) i SE (esportiu). Mecànicament s'oferia amb les següents mecàniques:
* 2.0 Motor Zetec de 125 cv per als GL i LX
* 2.5 Duratec 25 de 170 cv per al SE i en opció per al LX.
Una transmissió manual de 5 velocitats MTX-75 va ser per defecte en tots els models, i en opció podia equipar-se una automàtica de 4 velocitats CD4E.
A partir del 1996 la versió "Sport" s'ofereix tant amb el motor 2.0L com el 2.5L.
El 1998 rep un restyling al frontal del cotxe (basat en el fet al Mondeo europeu) i s'afegeix una versió SVT. Aquestes versions incidien en modificar el motor 2.5L per augmentar-li la potència a 195 cv (1998-1999) i 200 cv (1999-2000) i en donar-li uns pneumàtics d'altes prestacions, seients i tauler de control modificats.
Degut a les poques vendes que tenia aquest cotxe a finals de la seva vida comercial, només es va oferir amb el SE i SVT el 2000. Molts editors van dir que el Contour tenia un habitacle interior més reduït que un Dodge Stratus, i que el cotxe era pensat per l'estil de conducció europeu (així com el motor 2.5).
En un primer moment el Contour (també el Ford Escort) va ser substituït pel Ford Focus. Molts compradors que volien un mid size van inclinar-se pel Ford Taurus. En realitat, no serà fins al Ford Fusion quan Ford substituïra al Ford Contour, donant un producte que s'ubica entre el full size Ford Five Hundred i el compact Ford Focus.
Competidors del Ford Contour eren el Chevrolet Malibu, Dodge Stratus i Plymouth Breeze.

## Enllaços externs

* http://consumerguideauto.howstuffworks.com/1995-to-2000-ford-contour.htm Arxivat 2009-01-25 a Wayback Machine. (en anglès)
* http://www.contour.org/ (en anglès)
# Mahasu

Mahasu és una muntanya d'Himachal Pradesh propera a Simla, que marcava la frontera entre els antics estats de Keonthal i Kothi, Té una altura de 2.833 metres. Un antic restaurant bungalow a la part nord (anomenat Paghu dak) serveix als visitants. La part meridional pertany a la municipalitat de Simla per a emmagatzemament d'aigua, car en aquesta zona hi ha nombroses fonts.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Giga-

Giga (símbol G) és un prefix del Sistema Internacional que indica un factor de 10⁹, o 1.000.000.000. Confirmat el 1960, prové del Grec antic γίγας, gígas, que significa gegant.
Per exemple;
    1 gigàmetre = 1 Gm = 10⁹ metres
    1 gigagram = 1 Gg = 10⁹ grams
    1 gigasegon = 1 Gs = 10⁹ segons
    1 gigatona = 1Gt = 10⁹ tones o 1000 milions de tones
En informàtica giga vol dir 1 073 741 824 (1024$^3$ o 2³⁰), en lloc de 1 000 000 000, en les unitats de gigabyte. Per a resoldre aquesta ambigüitat, s'ha proposat el terme gibibyte i gibibit per al valor 2³⁰ bytes i 2³⁰ bits. Però la utilització d'aquest terme no està gaire estesa. Tot i així hi ha termes informàtics, com la velocitat de transferència de dades, on un Gigabit/segon = 1 000 000 000 bits/segon.
Per exemple;
    Els discs òptics tenen una capacitat que pot variar de 650 MB (megabyte) per un simple CD-ROM, a un DVD-ROM de 4,7 Gb = 4,7 × 1 073 741 824 bytes fins a 50 GB en un BD-RE DL.

## Referències

* ↑ «Giga-». Gran Enciclopèdia Catalana. Barcelona: Grup Enciclopèdia Catalana.
* ↑ «5.6.1 Introducció / 5.6 Reproducció de suports digitals òptics (CD i DVD)». A: IATA TC04 Directrius per a la producció i preservació d'objectes d'àudio digital (TC04). 2a edició. Barcelona: Biblioteca de Catalunya [Consulta: 20 agost 2021].
Viccionari
# André Claveau

André Claveau (París, 17 de desembre de 1911 - Braçac, 4 de juliol de 2003) va ser un popular cantant i actor francès que fou, entre d'altres, el primer home a guanyar el Festival de la Cançó d'Eurovisió l'any 1958, amb la interpretació de la cançó "Dors, mon amour".

## Senzills

* Venez donc chez moi (1939)
* Seul ce soir (1942)
* J'ai pleuré sur tes pas (1943)
* Marjolaine (1943)
* Une nuit mon amour (1949)
* Domino (1950)
* Cerisier rose et pommier blanc (1950)
* Bon anniversaire, nos vœux les plus sincères (1951)
* Le Petit train (1952)
* Les Yeux d'Elsa (1956)
* Dors, mon amour (1958)
* 24 Best-Loved French Folk Songs (1989)
* C'est bon d'aimer

## Filmografia

* Champions de France (1938)
* Le destin s'amuse (1947)
* Gai Paris (1947)
* Amours de vacances (1948)
* Les Vagabonds du rêve (1949)
* La kermesse en chansons (1949)
* Sous le ciel de Paris (1950)
* Fusillé à l'aube (1950)
* Vedettes en chansons (1950)
* Cœur-sur-Mer (1951)
* Pas de vacances pour Monsieur le Maire (1951)
* Les Surprises d'une nuit de noces (1952)
* Un jour avec vous (1952)
* Rires de Paris (1953)
* La Route du bonheur (Saluti e baci) (1953)
* French Cancan (1955)
* Les héros sont fatigués (1955)
* Prisonniers de la brousse (1960)
* Lacombe Lucien (1974)

## Referències

* ↑ «ANDRÉ CLAVEAU» (en espanyol europeu). [Consulta: 19 febrer 2021].
* ↑ AlloCine. «Filmographie André Claveau» (en francès). [Consulta: 19 febrer 2021].
# Serrat de les Escorces

El Serrat de les Escorces és un serrat del terme municipal de Sant Quirze Safaja, a la comarca del Moianès.
Està situat en el sector més oriental del terme, en terres de Bertí. És a l'est i al sud-est de les restes de la masia de Bernils, a prop i al nord-est de Sant Pere de Bertí i de Cal Magre. És un serrat que discorre paral·lel, pel damunt i a ponent de la cinglera de llevant dels Cingles de Bertí. En el seu punt més elevat (944 msnm) hi ha el vèrtex geodèsic 291110001. El Puigfred, un dels seus esperons més septentrionals, també és un dels punts més elevats (933 msnm). A ponent del seu extrem septentrional hi ha el Pla de Bernils.
# Walentaïta

La walentaïta és un mineral de la classe dels arsenats. Rep el seu nom del Dr. Kurt Walenta (1927-), professor de mineralogia de la Universitat de Stuttgart (Alemanya), qui va fer contribucions significatives a la mineralogia dels arsenats i fosfats, especialment des del Schwarzwald (Selva Negra).

## Característiques

La walentaïta és un arsenat de fórmula química H(Ca,Mn$^{2+}$,Fe$^{2+}$)Fe₃$^{3+}$(AsO₄,PO₄)₄·7H₂O. Va ser aprovada com a espècie vàlida per l'Associació Mineralògica Internacional l'any 1983. Cristal·litza en el sistema ortoròmbic. La seva duresa a l'escala de Mohs és 3.
Segons la classificació de Nickel-Strunz, la walentaïta pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: anapaïta, picrofarmacolita, dittmarita, niahita, francoanel·lita, taranakita, schertelita, hannayita, struvita, struvita-(K), hazenita, rimkorolgita, bakhchisaraitsevita, fahleïta, smolyaninovita, barahonaïta-(Al) i barahonaïta-(Fe).

## Formació i jaciments

Va ser descoberta l'any 1983 a la mina White Elephant, a Pringle, al comtat de Custer (Dakota del Sud, Estats Units). També ha estat descrita a Paris, al comtat d'Oxford (Maine, Estats Units), a Luning (Nevada, Estats Units), a la mina Griffins Find Gold (Austràlia Occidental), a Oumlil, a la província d'Ouarzazate (Regió de Souss-Massa-Draâ, Marroc) i a la mina Salmantina, a Navasfrías (Salamanca, Espanya). Sol trobar-se associada a altres minerals com: tridimita, spessartina, rockbridgeïta, quars, löllingita i moscovita.

## Referències

* ↑ «Walentaite» (en anglès). Mindat. [Consulta: 9 setembre 2016].
# Zayd ibn al-Husayn ibn Ali

Zayd ibn al-Hussayn ibn Alí (1898-1970/1972) fou el quart fill del xerif de la Meca i rei del Hijaz al-Hussayn ibn Alí. Era fill d'una dona circassiana.
Va participar en les primeres etapes de la revolta àrab el 1916 però va participar poc en política. El 1924 va representar al seu pare a la conferència de Kuwait, apadrinada pels britànics, sobre el conflicte entre el Hijaz i el Najd. Després va servir en algunes missions diplomàtiques a la monarquia del seu germà Fàysal I a l'Iraq, fins a l'enderrocament de la monarquia el 1958. Després va viure retirat.
# Mahavansa

El Mahawansa o mahāvaṃśa (en idioma pāli: ‘el gran llinatge’) és un registre històric escrit en llenguatge pāli, sobre monarques budistes, així com reis dravidas de Sri Lanka. Abasta des del període del rei Vijaya (543 a. C.) fins al regnat del rei Majasena (277-304).
El Mahavamsa va ser elaborat al segle vi pel monjo budista Maha-Nama, germà del rei singalès Dhatu Sena i fortament influenciat pel Dipavamsa, escrit cinc segles abans.
Un volum renovat, el Chulavamsa (‘crònica menor’), compilada per monjos budistes singalesos, engloba des del segle IV fins a la conquesta britànica de Sri Lanka en 1815. Tots dos treballs, algunes vegades són al·ludits conjuntament com el Mahavamsa.
Encara que no és considerat un text religiós, el Mahavansa és un important document budista de la història inicial de la religió a Sri Lanka. Com fa referència a les dinasties reals de l'Índia, el Mahavansa ha estat apreciat per aquells historiadors que necessiten datar i descriure a les dinasties contemporànies del subcontinent indi.
Una traducció alemanya del Mahavansha va ser realitzada per Wilhelm Geiger en 1912. Aquesta va ser després traduïda a l'anglès per Mabel Haynes Bode. La nova versió en anglès està actualment disponible a internet.

## Nom sànscrit i etimologia

* mahāvaṃśa, en el sistema AITS (alfabet internacional per a la transliteració del sànscrit).
* महावंश, en escriptura devanagari del sànscrit.
* Pronunciació:
** [majá váñsha] en sànscrit
** [majavánsha] en diversos idiomes moderns de l'Índia (com el hindí o el maratí).
** [mojavónsh] en bengalí.
** [majá uánsh] en palí.
* Etimologia: ‘gran dinastia’ o ‘gran llinatge’;
** mahā: ‘gran';
** vaṃśa: ‘dinastia’ (gotra), ‘llinatge’ (jātu), ‘raça’ (varṇa), ‘família’ (kula).

## Referències

* 1 2 3 4 Vegeu l'entrada "vanśa", que es troba 23 línies abans del final de la primera columna de la pàg. 800 en el diccionari Sànscrit-anglès del sanscritòleg britànic Monier Monier-Williams (1819-1899). Oxford (Regne Unit): Clarendon Press, 1899.

## Enllaços externs

* Traducció del Mahavamsa a l'anglès, publicat en el lloc web Lakdiva.
* El "Mahavamsa", la gran crònica de Sri Lanka" Arxivat 2010-02-24 a Wayback Machine., article publicat en anglès al lloc web Vipassana.
# GigaChad

GigaChad és el sobrenom associat a un projecte d'art berlinès d'Ernest Khalimov (1969) basat en una sèrie de fotografies retocades amb Photoshop de diversos models creades per la fotògrafa russa Krista Sudmalis per al seu projecte Sleek'N'Tears. El nom "GigaChad" indica que la persona, que inicialment es va suposar que era real, és el Chad Thundercock definitiu, un arquetip d'Internet que representa un home ultra masculí i atractiu sexualment. La imatge es va popularitzar en diverses comunitats d'Internet
El 15 d'octubre de 2017, un usuari anònim de Reddit publicà al subreddit /r/bodybuilding un enllaç al projecte @sleekntears a Instagram. La publicació va rebre 495 vots (92% dels quals positius) i uns 100 comentaris en menys de quatre hores. Dos dies després, l'octubre de 2017, una fotografia de Khalimov va ser publicada a la secció /pol/ del fòrum d'imatges 4chan, descrivint la imatge com a "Gigachad. The perfect human specimen destined to lead us against the reptilians" (traduït al català com "Gigachad. L'exemplar humà perfecte destinat a conduir-nos contra els reptilians"). Una publicació sobre Khalimov també va aparèixer a Lookism Forums aquells dies, i el 24 d'octubre de 2017 una imatge també es va difondre per Imgur "It appears that The Gigachad is attempting to clone himself" (en català "Sembla que The Gigachad està intentant clonar-se").

## Referències

* ↑ «SLEEK'N'TEARS model (@berlin.1969)». Instagram. [Consulta: 14 març 2022].
* ↑ «About». SLEEK'N'TEARS. Arxivat de l'original el 15 de juliol 2016. [Consulta: 14 març 2022].
* ↑ «Have you guys seen this artists instagram? Her models look absolutely charcoal grilled. Unreal». bodybuilding, 15-10-2017 [Consulta: 14 març 2022].
* ↑ «Thread #145560010». /pol/ - Politically Incorrect, 17-10-2017 [Consulta: 14 març 2022].
* ↑ «HOLY FUCKING FUCK ITS FUCKING OVER GTFIH ULTRA CHAD SHUT IT ALL DOWN». Lookism.net, 16-10-2017. Arxivat de l'original el 23 de març 2018. [Consulta: 14 març 2022].
* ↑ «It appears that The Gigachad is attempting to clone himself... This will be the MINIMUM look required to attract ANY female human of breeding age in the near future...». Imgur, 24-10-2017 [Consulta: 14 març 2022].

## Enllaços externs

* GigaChad a Know Your Meme
# Almajano

Almajano és un municipi espanyol ubicat a la província de Sòria, dins la comunitat autònoma de Castella i Lleó. El 2023 tenia 178 habitants.

## Referències

* ↑ «Castilla y León (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Waldstatt

Waldstatt és un municipi del cantó d'Appenzell Ausser-Rhoden (Suïssa).

## Referències

* ↑ «Entwicklung der Gemeinde» (en alemany estàndard suís). waldstatt.ch. Arxivat de l'original el 2021-11-24. [Consulta: 8 maig 2021].

## Enllaços externs

* Web oficial del municipi
* Waldstatt en Alemany, Francès o Italià al Diccionari històric de Suïssa.